open-index/open-wikipedia-markdown huggingface dataset:
Huangpu (elv)

**Huangpu** (kinesisk: 黄浦江, pinyin: *Huángpŭjiāng*) er en 97 km lang elv i Kina som renner gjennom Shanghai. Den renner så ut i ytterkant av den brede elvemunning/bukt der Yangtze munner ut i Østkinahavet. 

Huangpu er ca. 400 meter bred og ni meter dyp ved Shanghai og nordover mot utløpet. Shanghai får det meste av sitt drikkevann fra elven. Den deler byen i to områder: Pudong og Puxi. 

Den brede gaten og promenaden *[[The Bund]]* i Shanghai ligger langs Huangpus venstre bredd.

Tidligere fulgte hovedelven løpet til Suzhouelven og så ned til havet langs det som er det nedre løp av Huangpu, skjønt dette løpet fant i nord et annet løp til Østkinahavet enn i dag. Sedimentering fra Chang Jiang tvang vannmassene inn i en nyere og mer vestlig kurs i nord. Dessuten var det som nå er Huangpus øvre løp (fra dagens Bund og sønnenfor) bare en sideelv til hovedløpet.

Også byen Jiaxing ligger langs Huangpu.
Huangpu (Guangzhou)

**Huangpu** (kinesisk: 黄埔区; pinyin: *Huángpù Qū*, også transkribert som *Whampoa* eller *Wong Bou*) er et bydistrikt i den subprovinsielle by Guangzhou i provinsen Guangdong i Folkerepublikken Kina. Antallet med fast bosettingstillatelse i distriktet var i 2006 på 193.641.

Den er oppkalt etter en historisk viktig øy i Perleflodens midte. Der vokste det opp en selvstendig by, tett på storbyen Guangzhou, som var bare ca. 14 km mot nordvest. Nå er den en bydel i Guangzhou. 

Huangpu er idag Guangzhous ytre havn. Havnen har siden 1952 vært i stand til å betjene store havgående skip. Huangpu er også en viktig industriby, mange industribedrifter vokser opp her og det arrangeres messer i området. Whampoa-dokken eies av det Hongkong-baserte selskapet Hutchison Whampoa, et enormt konglomerat som blant annet eier mobiltelefoniselskapet *3* (Hi3G).

## Historie
Whampoatraktaten, en av de ulikeverdige traktater som Keiserkina ble påsvunget, ble understegnet her i 1844. Det var på Changzhouøya i Huangpu at Kuomintang-partiet under Chiang Kai-sheks lederskap i 1924 opprettet sitt viktige militærakademi (se militærakademiet i Whampoa). Flere av dets offiserer, blant annet Zhou Enlai, ble senere leder innen Det kinesiske kommunistparti. 

## Administrative enheter

## Eksterne lenker
* 
* Huangpu Da Sha Di
Riksvei 518

**Riksvei 518** (**Rv518**) var en vei som gikk mellom Nygård og Haugesund lufthavn, Karmøy i Karmøy kommune. Veiens lengde var 3,5 km. 2013 ble veien del av europavei 134.

## Kommuner og knutepunkter
###### 

Helganesvegen
*   Øygarden fra Nygård mot  Haugesund, Husøyvegen mot Husøya,  Øygarden mot Skudeneshavn 
*  Kvalavågvegen fra Kvalavåg til Kalstø (5,7 km)
* Endepunkt 

## Referanser
Fylkesvei 469

**Fylkesvei 469** (**Fv469**) går mellom Skåla og Eide i Flekkefjord. Veien (unntatt fergestrekningen) er 9,6&nbsp;km lang.

Før 1. januar 2010 var veien riksvei, etter at regionsreformen trådte i kraft har den status som fylkesvei.

Fergeforbindelsen Kvellandstrand–Launes ble åpnet 4. juli 1972.

## Kommuner og knutepunkter
###### 

*
* Ferge fra Kvellandstrand (hvert 30. til 60. min)
* til Launes på Hidra

*

## Referanser


## Eksterne lenker
* Vegvesenets vegkart 

* Fergeinfo
Krystall

**Krystall** (fra latin *crystallum*, gresk κρύσταλλος, *krystallos*, «is, bergkrystall»)er et fast stoff hvor de involverte atomer, molekyler eller ioner er preget av en høyt ordnet mikroskopisk struktur, og danner et krystallgitter som strekker seg i alle retninger og i et gjentagende mønster i alle romlige dimensjoner.

Mange stoffer i væskeform vil danne krystaller når de omdannes til faste stoffer som følge av endringer i temperatur eller trykk. I tillegg er makroskopiske enkeltkrystaller vanligvis identifiserbare ved sin geometriske form, bestående av sideflater med spesifikke, karakteristiske orienteringer. Den vitenskapelige studien av krystaller og krystalldannelse er kjent som krystallografi. Prosessen med krystalldannelse via mekanismer for krystallvekst kalles krystallisering.

Koksalt og sukker er dagligdags eksempler på krystallinske stoffer, men også metaller, mineraler og is kan være krystallinske. Ofte vil det være snakk om polykrystallinske forbindelser hvor et stoff består av forskjellige sammenvokste monokrystaller.

Ordet krystall stammer fra det gammelgreske ordet κρύσταλλος (krustallos), som betyr både «is» og «bergkrystall», fra κρύος (kruos), «iskald, frost».

## Se også
* Krystallstruktur
* Bergkrystall
* Amorf
* Krystallglass
* Bryllupsdager

## Referanser


## Eksterne lenker
*
Ordspill

**Ordspill** er en lek med ord som lyder likt eller har flere betydninger. Fordi ordspill bruker konkrete ord, er det ofte vanskelig å oversette morsomhetene direkte til andre språk. Ordspill er ofte hovedpoenget i vitser, revytekster og liknende. Slående ordspill forekommer også i reklame og kampanjer. Mange lager kreative ordspill i hverdagslige samtaler, og flere treffende ordspill har blitt munnhell og faste uttrykk.

Ordspill kalles på tysk *Wortspiel*, på fransk *jeu de mots*. Betegnelsen kan også brukes om scrabble og andre spill der ordlaging er en del av leken.

## Bruk og eksempler
Ordspill er vanlige i skapelsesberetninger. I det gamle Egypt tenkte folk seg at menneskene var solgudens tårer, for «mennesker» ble kalt *remet*, mens «tårer» het *remwet*. På sumerisk ble et ribbein kalt *ti*, som også hadde betydningen «skaper av liv». Ordspillet gikk tapt ved oversettelse til hebraisk, der «ribbein» heter *sela*, mens «skaper av liv» heter *chawwa* (pikenavnet Eva). De gamle grekere tenkte seg at menneskene ble skapt av steiner, for «mennesker» heter *láos* på gresk (navnet Menelaos betyr «Folkets vrede») mens «steiner» ble kalt *láas*.   

I Alexander Kiellands roman *[[Garman & Worse]]* blir en gammel mann som stammer, omtalt som «Stamfaderen». I vår tid har særlig skribenten Niels Christian Geelmuyden brukt ordspill i sine intervjuer og kåserier. Humorduoen Lystad & Mjøen baserte store deler av sin radioserie *[[Bedre sent enn alvor]]* på nettopp ordspill. Også underholdningsartisten Øystein Sunde ble kjent for sangtekster med mange ordspill. Også barnebokforfatterne og illustratørene Ragnar Aalbu og Reidar Kjelsen benytter enkle ordspill i mange av sine bøker.  

### Eksempler

* *Og så var det den stakkars frosken som ikke forstod et eneste kvekk.*
* *Rotløs? Spis gulrot! *
* *Skredderen gikk på stoff*
**– Så jeg har bærbar faks og bærbar PC, bærbart barskap og bærbart WC, og kona står og bærer seg hele da'n.* (Øystein Sunde: Kjekt å ha)
**– Det er makt i en foldet PC* (Reklame for en bærbar PC)
**– Dette er en minemelding. En gretten mine ble sett ved middagsbordet.* (Lillemor i *Doffens radiosender*)
**– Hvorfor går kyllingbransjens rykte den veien høna sparker?*
* Den lite smigrende betegnelsen *MS-Dass* på operativsystemet MS-DOS.

### Personer
* Forfatteren Sven Elvestad brukte pseudonymet Stein Riverton.
* Den amerikanske skuespilleren James Bateman tok kunstnernavnet Henry Gibson (som lyder som Henrik Ibsen).
* Wilhelm Keitel var så servil mot Hitler at han fikk tilnavnet Lakeitel. (Keitel var tysk generalfeltmarskalk og øverstkommanderende for Wehrmacht under andre verdenskrig.)

## Andre betydninger
Betegnelsen «ordspill» blir også brukt om brettspill som *[[Scrabble]]* og ''Wordfeud.

## Referanser


## Se også
* Vits
* Anagram
* Palindrom
* Bonmot
* Brander
* Calembour
* Rebus

## Eksterne lenker
* 
* Liste over lydlike ord
Anekdote

En **anekdote** er en kort, karakteristisk, ikke-dokumentert historie om en kjent person eller begivenhet. Ordet uttales . 

Anekdoten er ofte en spøkefull fortelling med et tydelig poeng, men ikke like komisk som en enkel vits. Innslag av anekdotiske beretninger forekommer i mange romaner. En kjent anekdote er historien om Columbi egg.

Opprinnelig kommer ordet fra det greske «ανέκδοτον, anékdoton», en sammensetning av nektelsen *an* og ordet *ekdotos*, «utgitt».  Det greske ordet hadde betydning
«ikke utgitt» og betegnet et skrift som bygget på en muntlig fortelling.

## Se også
* Anekdotisk bevisføring

## Referanser


## Eksterne lenker
*
Fylkesvei 511

**Fylkesvei 511** (**Fv511**) går mellom Kopervik og Skudeneshavn i Karmøy.

Lokalt kalt Austrasiå eller Austre Karmøyveg. 

Før 1. januar 2010 var veien riksvei, etter at regionsreformen trådte i kraft har den status som fylkesvei.

2019 ble den tidligere fylkesvei 874 (Rogaland) arm av veien.

## Kommuner og knutepunkter
###### 

## Referanser




## Eksterne lenker
* Vegvesenets vegkart 
*
Kawit

**Kawit** (tidligere *Cavite El Viejo*) er en kommune i den filippinske provinsen Cavite. Ved folketellingen i 2000 kom man til et befolkningstall på 62&nbsp;751 i 13&nbsp;510 husholdninger, men befolkningen turde være raskt voksende på grunn av nærheten til den raskt ekspanderende hovedstadsregionen Metro-Manila i nordøst.

Kawit er fødebyen til Emilio Aguinaldo, som var Filippinenes første president.

## Barangayer
Kawit er inndelt i 23 barangayer per 30. september 2019.

## Aguinaldos hjem (museum)

Aguinaldo Shrine (Kawit, Cavite).jpg
Casa_del_general_Aguinaldo_en_Cavite,_Luzón,_Filipinas.jpg


## Referanser




## Eksterne lenker
* 
* 2000 Philippine Census Information
Riksvei 451

**Riksvei 451** (**Rv451**) gikk mellom Borgen og Kristiansand lufthavn, Kjevik i Kristiansand. Veiens lengde var 1,8&nbsp;km.

2019 ble veien del av riksvei 41.

## Kommuner og knutepunkter
###### 

*Endepunkt 

## Referanser


## Eksterne lenker
* Vegvesenets vegkart
Fylkesvei 453

**Fylkesvei 453** (**Fv453**) går mellom Ryen i Kristiansand og Vennesla. Veien er 11,3&nbsp;km lang.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

## Eksterne lenker
* Vegvesenets vegkart 
*
Ace Ventura: Naturen kaller

***Ace Ventura: Naturen Kaller*** er oppfølgeren til Ace Ventura: Dyredetektiven og den andre filmen om den hysteriske dyredetdektiven Ace Ventura, spilt av Jim Carrey.

Filmen hadde premiere i USA den 10. november 1995, og ble distribuert av Warner Bros.

## Handling
I Himalaya, etter at et mislykket redningsoppdrag som resulterer i at en vaskebjørn faller ned fra fjellet og dør (en parodi på filmen Cliffhanger – på kanten av stupet) bukker Ace Ventura under for en alvorlig depresjon. Han flytter til et kloster i Tibet, men flere måneder senere blir han oppsøkt av Fulton Greenwall, en britisk korrespondent som arbeider for et konsulat i Bonai-provinsen som ligger i det fiktive afrikanske landet Nibia. Greenwall er tvilende til Venturas tvilsomme oppførsel når han blant annet begynner å etterligne parringssrop fra forskjellige dyrearter, og hans hensynsløse kjøring når de reiser til Afrika.

Greenwall ønsker at Ventura skal finne en stor hvit flaggermus kalt «Shikaka» et hellig dyr for den innfødte Wachati-stammen. Etter å ha ankommet Nibia og møtt konsul Vincent Cadby, begynner Ace Ventura sin egen etterforskning, men han må blant annet overvinne frykten for flaggermus for å lykkes. Akkompagnert av capuchin-apen sin, Spike, begynner Ventura å lete etter den savnede flaggermusen. Ventura blir etter hvert venn med stammens prinsesse, som snart prøver å forføre Ventura. Imidlertid innrømmer Ventura sin ed til geistlig sølibat, selv om han onanerer aggressivt i en hytte etterpå.

Ventura blir også venn med stamme-prinsen Ouda, som hjelper ham- Venturas etterforskning innebærer å eliminere åpenbare mistenkte, blant annet krypskyttere eller andre som tjener på å selge dyr, og en safari-eier. Ventura og Ouda sniker seg inn i stamme-landsbyen Wachootoo, med håp om å finne igjen den hellige flaggermusen. Men de blir snart tatt til fange. Wachootoo anklager Ventura for å være en hvit djevel. Til tross for dette erklærer Wachootoo-stammen at hvis den hvite flaggermusen ikke returneres i tide, kommer de til å erklære krig mot Wachati-stammen.

## Rolleliste
* Jim Carrey som Ace Ventura
* Ian McNeice som Fulton Greenwall
* Simon Callow som Vincent Cadby
* Maynard Eziashi som Prins Ouda
* Sophie Okonedo som prinsesse for Wachati-stammen.
* Bob Gunton som Burton Quinn
* Bruce Spence som Gahjii
* Adewale som Hitu

## Eksterne lenker
*
Nakhitsjevan

**Nakhitsjevan** (på aserbajdsjansk *Naxç&#305;van*, mer offisielt *Naxç&#305;van Muxtar Respublikas&#305;*) er en autonom republikk tilhørende Aserbajdsjan. Området er en eksklave med Armenia mellom seg og øvrige Aserbajdsjan. Nakhitsjevan er 5&nbsp;500 km² stort og har omkring 310&nbsp;000 innbyggere. Hovedstad er byen Nakhitsjevan. Foruten mot Armenia i nord og øst grenser Nakhitsjevan mot Iran i sør og vest samt mot en liten tyrkisk remse mellom Iran og Armenia i nordvest. 

Armenia har ansett (og anser delvis fortsatt) at området egentlig er armensk. Nakhitsjevan er det eneste landet i verden (ettersom det ikke er selvstendig, regnes det likevel ikke) foruten Tyrkia som anerkjenner det tyrkiskkontrollerte Nord-Kypros. Den tidligere aserbajdsjanske presidenten Heydər Əliyev kom fra Nakhitsjevan.

Den 20. januar 1990 erklærte Nakhitsjevan (som første sovjetrepublikk) seg uavhengig av Sovjetunionen. Republikken ble gjenerobret i løpet av et par dager. På tross av den korte varigheten regnes ofte denne løsrivelsen som det første forvarselet om at Sovjetunionen kom til å gå i oppløsning.

## Referanser
István Csurka

**István Csurka** (født 27. mars 1934 i Budapest, død 4. februar 2012) var en ungarsk forfatter og politiker, partileder for det nasjonalistiske partiet MIÉP.

Fra 1952 til 1957 studerte Csurka på teater- og filmhøyskolen med sikte på å bli dramaturg. I 1956 ble han leder av teaterhøyskolens nasjonalgarde. På grunn av dette ble han internert et halvt år. Hans første artikkel kom ut i 1954 og hans første bok i 1956. Fra 1973 til 1986 arbeidet han i avisen *[[Magyar Nemzet]]* (*Den ungarske nasjonen*). Siden 1988 har han arbeidet i redaksjonen i avisen *[[Hitel]]s*.

Csurkas politiske karriere startet i 1987, da han var med og grunnla partiet Magyar Demokrata Fórum (MDF). I 1993 ble han ekskludert fra partiet, og stiftet i stedet MIÉP.

Csurkas bror, László Csurka, er skuespiller.

## Referanser


## Eksterne lenker
* 
*
Toppen

Toppen finnes flere steder og har flere betydninger:
* Toppen er et klengenavn på Vefsn Folkehøgskole.

## Gater og veier
* Toppen (Oslo)
* Toppen (Sørum)
* Toppen (Ballangen)
* Toppen (Porsgrunn)
* Toppen (Nome)
* Toppen (Moss)
* Toppen (Ås)
* Toppen (Narvik)
* Toppen (Skiptvet)
* Toppen (Bodø)
* Toppen (Hurum)
* Toppen (Svelvik)
* Toppen (Hornindal)
* Toppen (Hamarøy)
* Toppen (Arendal)
* Toppen (Målselv)
* Toppen (Sørreisa)
Einar Moxnes

**Einar Hole Moxnes** (født 11. juni 1921 i Alstahaug i Nordland, død 20. januar 2006 i Trondheim) var en norsk politiker (Sp), offentlig tjenestemann og agronom.

Moxnes vokste opp på sorenskrivergården Herten på Alstahaug, som hans far forpaktet, deretter på Vallersund gård på Valsøya, som hans far kjøpte i 1924. Foreldrene hadde blitt kjent på Vallersund, der faren var agronom og moren var guvernante for Berg-familien. Einar Moxnes gikk Steinkjer landsgymnas og så Statens småbrukslærerskole på Sem. Han arbeidet som herredsagronom i Åfjord og Stoksund fra 1951 til 1974.

Han var ordfører i Åfjord fra 1956 til 1966 og formann (fylkesordfører) i Sør-Trøndelag fylkesting fra 1958 til 1963.

Moxnes møtte for første gang på Stortinget som vararepresentant i 1959. Fra 1965 til 1968 var han fast møtende vararepresentant mens Per Borten var statsminister. Han satt i Stortingets sjøfarts- og fiskerikomité. I 1968 overtok han som fiskeriminister. Han ble innvalgt på Stortinget i 1969, men møtte ikke som representant før regjeringen gikk av i 1971. Etter EF-avstemningen i 1972 ble han landbruksminister i regjeringen Korvald, som satt i ett år.

Han ble utnevnt til fylkesmann i Sør-Trøndelag i 1974 og tjenestegjorde i 12 år frem til han gikk av med pensjon i 1986. Han var også styremedlem i Statoil fra 1974 til 1982. Etter at han gikk av som fylkesmenn, ledet han et par offentlige utredninger om fiskeindustri og fiskeriforvaltning.

I 1966 ble han tildelt Kongens fortjenstmedalje. Einar Moxnes var far til journalist og programleder Agnes Moxnes.

## Referanser
 

## Eksterne lenker
* 
*
Hyni

**Hyni** (fra norrønt *Hythdnia*, «viktige personers bopel») er en bydel nord i Skien med ca. 2600 innbyggere. Bydelen ligger ved Falkumelva, noen ganger kalt *Hyni-elva*.
Gøtudansk

**Gøtudansk** (færøysk: *gøtudanskt*, ), også kalt **færøydansk** eller **heimedansk**, er en skriftrett uttale av dansk med færøysk tonefall.

Språkundervisningen i den færøyske folkeskolen har gått bort ifra å lære elevene gøtudansk, og tilstreber en riksdansk uttale, som ligger fjernere fra skriftspråket. Gøtudansk lyder hardere enn de danske dialektene, og mangler stød, som kan gi meningsforskjell på riksdansk, som mellom «hun» og «hund». Et talespråkskorpus fra 2006 viser at færøyske ord, ordledd, språklyder og setningsbygninger forekommer på gøtudansk.

Navnet «gøtudansk» er sannsynligvis avledet av bygdenavnet Gøta, i betydningen «slik de snakker dansk i Gøta». Navnet har blitt tilskrevet en lærer i Gøta som levde mellom 1850 og 1930. Bygdenavnet betyr på moderne færøysk «gate» (opprinnelig i betydningen «ferdselsvei»), men det er mindre sannsynlig at «gøtudansk» skulle være avledet av «gatedansk», ettersom dansk aldri har vært et dagligspråk for færøyinger.

Den tradisjonelle salmesangen på Færøyene, kingosangen, fremføres på gøtudansk. Den færøyske viking metal-gruppen Týr har tolket de gamle kvadene «Ramund Hin Unge» og «Sinklars vísa» på gøtudansk.

Gøtudansk har en parallell i «klokkerdansk», som var en skriftrett uttale av dansk som preke- og undervisningsspråk i Norge.

## Referanser


## Litteratur
*
*
*
*
Dunnet

**Dunnet** er en landsby i Highland, Skottland, i den nord-/nordøstlige enden av Dunnet Beach, en fem kilometer lang strand som strekker seg mot Castletown. 

Landsbykirken er dokumentert tilbake til 1230. 

Innsjøen St John's Loch, også kjent som Dunnet Loch, ligger nord for landsbyen.
Nordpolmisjonen

**Nordpolmisjonen** (***Praefectura Apostolica Poli Arctici***) var et katolsk apostolisk prefektur som ble opprettet i 1855 for å drive misjonsarbeid. Dette skulle foregå først og fremst i områder nord for polarsirkelen, men også noen andre områder ble tatt med. Virkeområdet dekket således:

* Norge og Sverige nord for polarsirkelen
* Island
* Grønland
* Færøyene
* Det arktiske Nord-Amerika fra Baffin Bay til Melville
* Shetland
* Orknøyene
* Caithness i Skottland

Opprettelsen ble foretatt 8. desember 1855 av Den hellige kongregasjon for troens utbredelse i et dekret undertegnet av prefekt Giacomo Filippo kard. Fransoni. Nordpolmisjonen hadde 1856 – 65 sitt hovedkvarter på Altagård i Alta.

Den første lederen for misjonen var Paul Marie Etienne de Djunkovskij.

I 1869 ble misjonen oppløst av pave Pius IX fordi man i Roma innså at Den katolske kirke i Norge måtte organiseres annerledes. Enkelte menigheter som ble opprettet gjennom Nordpolmisjonen eksisterer fortsatt, som St. Mikael i Hammerfest. Menigheten St. Josef i selve Alta ble i 1902 lagt inn under Hammerfest, men i 2021 ble den gjenopprettet.

## Eksterne lenker
* Opprettelsesdekretet i norsk oversettelse
* Apostolisk brev ''Ecclesiae universae'', der misjonen oppløses, i norsk oversettelse
* Artikkel i anledning 150-årsjubileet
* Andrew G. Newby, "Rebuilding the archdiocese of Nidaros: Etienne Djunkowsky and the North Pole Mission, c&nbsp;1855–1870", *Innes Review* 61.1 (2010) 52–75. .
Nordøyene (Orknøyene)

**Nordøyene** er den største øygruppen i Orknøyene og består av alle øyene nord for hovedøya Mainland.

## Øyer som utgjør Nordøyene
* Auskerry
* Calf of Eday
* Damsay
* Eday, Egilsay, Eynhallow
* Faray
* Gairsay
* Helliar Holm, Holm of Faray, Holm of Huip, Holm of Papay, Holm of Scockness
* Kili Holm
* Linga Holm
* Muckle Green Holm
* North Ronaldsay
* Papa Stronsay, Papa Westray
* Rousay, Rusk Holm
* Sanday, Shapinsay, Stronsay, Sweyn Holm
* Westray, Wyre
Nordøyene

**Nordøyene** kan vise til:

* Nordøyene (Færøyene) – en øygruppe på Færøyene
* Nordøyene (Orknøyene) – en øygruppe på Orknøyene
* Nordøyane – en øygruppe på nordre Sunnmøre
* Nordøyan – en øygruppe og et fiskevær i Vikna
Castletown (Caithness)

**Castletown** er en landsby i Highland, Skottland, mellom John o' Groats og Thurso. 

Mye av landsbyen ligger i området kjent som Stanergill. Elven Stanergill Burn var tidligere østgrensen for det bebygde området. Den renner nå gjennom den østlige delen av landsbyen og så videre ut i Atlanterhavet ved Dunnet Bay. 

*Stanergill* betyr «stendalen», og mye av bebyggelsen i Castletown skriver seg fra det 19. århundre, da det var en oppgangstid for stenbrudd der. Mye av stenen ble klargjort for utskipning i havneområdet, kjent som Castlehill. Sten fra Castletown finner man blant annet på mange av Londons gater. 

Landsbyen tilhører Olrig sogn.
Castletown

**Castletown** er navnet på flere steder på De britiske øyer:

* Castletown (Caithness)
* Castletown (Irland)
* Castletown (Man)
* Castletown (Portland)
* Castletown (Tyne and Wear)
Fylkesvei 463

**Fylkesvei 463** (**Fv&thinsp;463**) går mellom Borhaug og Vanse i Farsund via Farsund lufthavn, Lista. Veiens lengde er 7,8&nbsp;km.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

 

## Eksterne lenker
* Vegvesenets vegkart 
*
Rust

**Rust** er en dagligdags betegnelse for oksidasjon. Oksidering av metaller kalles korrosjon, prosessen fører til kjemiske forbindelser av jern (Fe) og oksygen (O). Alt etter sammensetning kan fargen være gulaktig, rødlig, brunlig og over mot svart.

Rust er et en utfordring i mange forbindelser hvor man bruker jern eller jernholdige materialer til diverse konstruksjoner.
I visse metallsammensetninger dannes en metall- og oksygenforbindelse som forhindrer oksygenet i å nå lenger inn i materialet, for eksempel i rustfritt stål og cortenstål. Normalt vil rusten få materiale til å løsne seg i flak, så emnet hele tiden svekkes etterhvert som oksygenet trenger lenger og lenger inn. Til slutt dannes hull (gjennomtæring), eller emnet knekker.

I oppvaskmaskiner ses ofte rustpletter på ellers rustfrie gjenstander. Kan skyldes dårlig legering, eller jern (Fe) i små partikler som setter seg fast på utsiden eller at løse ikke-rustfrie splinter er løsnet fra andre ting i maskinen og tilfeldig lander på den rustfrie delen. Herfra kan rusten så spre seg, men da som dekningskorrosjon (tæring).

Rust forebygges ofte ved galvanisering eller varmeforsinking. Alternativt rustbeskyttes det løpende med oljebaserte produkter, særlig på biler. Rust kan enkelt omdannes til magnetitt (som ikke ruster) ved å påføre kjemisk syrebaserte produkter. Oftest blir denne metoden brukt på skip, men blir også stadig mer utbredt i bilbransjen grunnet større antall produsenter som produserer i større kvantum med lavere kostnader.

Tilsvarende kjemiske forbindelser dannes med andre metaller, f.eks. sølv som oksiderer og blir svart eller kobber som irrer (karakteristisk grønn farge).

## Se også
* Jernoksider

## Eksterne lenker
* Hvordan fjerne og forebygge overflaterust på rustfritt stål?
Sørøyene (Orknøyene)

**Sørøyene** er en øygruppe i Orknøyene og består av alle øyene sør for hovedøya Mainland, som ligger rundt Scapa Flow. To av dem, South Ronaldsay og Burray, er forbundet til Mainland med Churchillbarrierene. 

Pentland Skerries er en øygruppe som ligger lenger sør, nærmere fastlandet, og som ikke tilhører Orknøyene.

## Øyer som utgjør Sørøyene
* Burray
* Calf of Flotta, Cava, Copinsay, Corn Holm
* Fara, Flotta
* Glims Holm, Graemsay
* Hoy, Hunda
* Lamb Holm
* Rysa Little
* South Ronaldsay, Switha, Swona
Sørøyene

**Sørøyene** har flere betydninger:

* Sørøyene (Orknøyene), øygruppe på Orknøyene
* Hebridene ble i vikingtiden kalt *Sudreyar*, «Sørøyene»

## Se også

*Sørøyane, øygruppe i Herøy kommune på Sunnmøre
Per Theodor Haugen

**Per Theodor Haugen** (født 8. oktober 1932 i Kongsberg, død 14. oktober 2018) var en norsk skuespiller og teatersjef. Han debuterte på scenen i 1950. I 1959 hadde han en birolle i filmen *[[Støv på hjernen (1959)|Støv på hjernen]]*. Haugen var teatersjef ved Oslo Nye Teater fra 1985 til 1988. 

## Liv og virke
### Bakgrunn
Per Theodor Haugen var sønn av elektriker Trygve Haugen (1897–1943) og hans hustru Hjørdis Wissestad (1904–60). Han var aktiv i skoleteatervirksomheten på realskolen i Kongsberg. Som 16-åring ble han elev ved Rogaland Teater i Stavanger.

### Teaterkarriere
Hans første ansettelse, som 17-åring, var på Rogaland teater 1949–1952. Han debuterte ved barneteatret der som *Tommy* i «Pippi Langstrømpe» (hvor moren til «Elling»-regissør Petter Næss, Elna, spilte tittelrollen), og så som *Charley* i Brandon Thomas' farse «Charleys tante». Han opptrådte på en rekke scener, som Folketeatret (1952–1959), så Den Nationale Scene (1959–64), Det Norske Teatret (1964–67), Oslo Nye Teater (1967–75) og Nationaltheatret (1975–84), hvor han forble resten av sin scenekarriere. Han gikk av med pensjon i 2000. I tiden ved Nationaltheatret markerte han seg som opprørsleder mot daværende teatersjef Toralv Maurstad da han begynte å si opp skuespillere på uspesifisert kunstnerisk grunnlag. 

Han var teatersjef ved Oslo Nye Teater i 1985-1988.

Han ble mest kjent som farse- og komedieskuespiller, men spilte også i tragedier og drama (Holberg, Shakespeare, Ibsen, P.O. Enquist). I Ibsen-stykker spilte han blant annet tittelrollene i t tittelrollene i *[[Catilina (drama)|Catilina]]*, *[[Brand]]*, *[[Peer Gynt]]* og *[[Bygmester Solness]]*.

### Film, fjernsyn
Han medvirket også i et 30-talls film- og TV-produksjoner.

### Familie
Han var gift med skuespilleren Sidsel Sellæg og de fikk barna Kim Haugen og Helle Haugen, som begge også er skuespillere av yrke.

### Utmerkelser
Kong Harald V utnevnte i 2010 Haugen til ridder av 1. klasse av St. Olavs Orden «for hans innsats som skuespiller.»

Per Theodor Haugen mottok også Nationaltheatrets venners pris.

## Filmografi (utvalg)
* 1957 – *[[På slaget åtte]]*
* 1959 – *[[Støv på hjernen (1959)|Støv på hjernen]]*
* 1972 – *[[Olsenbanden tar gull]]*
* 1974 – *[[Bør Børson Jr. (film 1974)|Bør Børson Jr.]]*
* 1975 – *[[Flåklypa Grand Prix]]* Stemmen til TV-reporteren
* I NRKs miniserie *En udødelig mann* om Henrik Ibsen fra 2006 spilte han Ibsens stefarfar Ole Paus.

## Referanser


## Eksterne lenker
* 
* 
* Haugens rolleliste ved Nationaltheatret 1976 til 2000
Karbid

Et **karbid** er en kjemisk forbindelse mellom karbon (karbon) og et annet grunnstoff, hvor forbindelsen i fast form *ikke* danner molekylgitter. Stoffer som CH4, CO2, CS2 og CCl4 regnes derfor *ikke* til karbidene. Karbidene kan være bygget opp enten i ionegittere og atomgittere eller metallgittere (se molekylgittere).

Av saltaktige karbider kan nevnes kalsiumkarbid, CaC2. Dette og andre acetylider inneholder C22-, som er en sterk base, og disse saltene gir C2H2 ved reaksjon med en så svak syre som H2O (vann er en amfolytt, hvilket betyr at det både kan ha syre- og baseegenskaper). Det kjennes også karbider som med H2O gir CH4, f.eks. aluminiumkarbid, Al4C3, som også er bygget opp av ioner.

De karbidene som er bygget opp i atomgittere eller metallgittere, hører nærmest hjemme i den uorganiske kjemien. De er svært harde stoffer, og en del av disse karbidene er kjemisk meget inaktive. Disse karbidenes formler svarer ikke alltid til det forventede utfra det tradisjonelle valensbegrepet, f.eks. har *[[cementitt]]* – det jernkarbidet som kan forekomme i karbonholdig stål – formelen Fe3C.

Karbider fremstilles ofte ved kraftig oppvarming av en blanding av det tilsvarende oksid og koks.

## Se også
* Kalsiumkarbid 
* Silisiumkarbid
Sigurd Lunde (biskop)

**Sigurd Lunde** (1916–2006) var en norsk biskop, komponist, forfatter, redaktør og kringkastingarbeider.

## Liv og virke
Sigurd Lunde tok examen artium ved Kongsgård skole. I 1941 ble han cand. theol. ved Menighetsfakultetet. I 1942 tok han praktisk teologisk eksamen, og ble han ansatt i Det norske misjonsselskap der han var ungdomssekretær i Stavanger krets, og senere som redaksjonssekretær og redaktør av ukeavisa *Norsk misjonstidende* fra 1946. Etter at Sigurd Lunde ble ordinert som prest, studerte han også journalistikk i USA, da han ble tildelt et stipend av Kirkenes Verdensråd for ett års studium ved Princeton Theological Seminary. Der studerte han praktisk teologi
  
I 1952 ble han ansatt som programsekretær i NRK der han arbeidet med religiøse programmer og startet radioprogrammet *Salmer og sanger vi er glad i*. I 1966 ble han utnevnt til residerende kapellan i Ullern menighet, der han i 1971 ble utnevnt til sogneprest.

24. september 1976 ble han i statsråd utnevnt til biskop i Stavanger, sin fødeby. Han gikk av som biskop ved endt aldersgrense i 1986. 

Lunde var ellers blant annet medlem av Organisasjonenes Sang- og Melodibok-komiteene fra 1946 til 1955 og av Liturgikommisjonen der han arbeidet med ny kirkesalmebok fra 1972.

Sigurd Lunde har skrevet og komponert en rekke salmer og sanger, for eksempel misjonssalmen «Se, markene er hvite» og «Jeg er frelst. Å, for en nåde» som han skrev som 16-åring. Han utgav også flere bøker.

Lunde døde 89 år gammel den 21. januar 2006, etter lengre tids sykdom. Han ble begravet fra kirken der han selv tjente som sogneprest, Ullern kirke.

Han er far til NRK-journalisten Einar Lunde.

Hans svigerfar var teologiprofessoren Ole Hallesby

## Salmer (utvalg)
* *Jeg er frelst! Å, for en nåde*
* *Dine løfter er mange*
* *[[Jeg er i Herrens hender]]*
* *Var du der når de korsfestet min Herre?*
* *Ikke en spurv til jorden*
* *[[Se, markene er hvite]]*

## Bøker (utvalg)
* *Madagaskar tur-retur* (1964)
* *To tusen afrikanske kilometer* (1964)
* *Kristus er til stede* (1978)
* *I dag, i dag hjelper Herren* (1992)
* *Legemisjonæren personlig* (1992)

## Referanser
Myrmenn

**Myrmenn** var et uttrykk som ble brukt om norske borgere som i 1880-årene skaffet seg stemmerett ved å kjøpe verdiløs jord, gjerne myr. Praksisen har sin årsak i at Grunnloven fram til 1884 kun ga stemmerett til eiere av matrikulert jord. 

## Bakgrunn og utvikling
Det var Venstre som tok opp Marcus Thranes gamle ide om å kjøpe myrlapper til eiendomsløse. I lovverket fantes ingen krav hvor store disse myrlappene skulle være. Arbeidersamfunnslederen Andreas Hølaas fra Kristiania var en av dem som ledet arbeidet med å registrere myrmenn. Christian Holtermann Knudsen, en av pionerne i arbeiderbevegelsen, organiserte for samme sak egne stemmerettstog 17. mai. Denne gangen greide ikke jurister på motstandersiden å hindre slike oppkjøp, og valget ble en stor seier for Venstre i 1882. Eiendomsløse grupper som fikk stemmerett omfattet husmenn, tjenestefolk, lærere, handverkere, kunstnere og jurister. 

I 1884 ble stemmerettsreglene endra, slik at borgere med årlig inntekt over 800 kroner i byene og 500 kroner på landet fikk stemmerett. Videre ble grunnloven endra samme år, slik at jord måtte ha en verdi over 20 kroner for å kunne bli matrikulert. For jord som allerede var matrikulert hadde loven ingen tilbakevirkende kraft. 

I 1898 ble lov om allmenn stemmerett for menn vedtatt, og myrmanns-ordningen mistet sin berettigelse. Kvinner måtte vente til 1909 før de fikk stemmerett og til 1913 før de fikk allmenn stemmerett ved stortingsvalg.

## Myrmennene fra Flå
Myrmennene fra Flå i Melhus ble kjent i 1880 da Flå ble egen kommune. Dette skjedde etter en elegant omgåelse av loven som krevde at det var minst 50 jordeiere i en kommune. Siden det bare var vel 30 jordeiere som var stemmeberettigede i Flå, skilte Erik Kirkflå f. 1826 (som ble den første ordføreren i Flå) ut 18 myrparseller av Botnmyra, hver på 1 kvadratalen, og solgte i 1879 disse parsellene til 18 personer i Flå (hver på 1 øre skyld). Derved ble de nok stemmeberettigede til å tilfredsstille lovens krav, og Flå kommune ble skilt ut fra Melhus.

## Minnesmerke
På Ekne i Levanger kommune er det reist et minnesmerke over myrmenn som kjøpte verdiløs grunn her.

## Litteratur
*Bull Edvard: *Arbeiderbevegelsens historie i Norge (Bind 1, 1850-1900)*. Tiden Norske Forlag.
Arsin

**Arsin**, **AsH<sub>3</sub>**, er en sterkt giftig kjemisk forbindelse av arsen og hydrogen, som ved stuetemperatur og atmosfærisk trykk opptrer som en fargeløs gass. Stoffet har en lukt av hvitløk, som merkes ved konsentrasjoner på 0,5 – 1 ppm.

## Tekniske anvendelser
* Arsin inngår som råstoff i fremstillingen av flere organiske arsenforbindelser som brukes i stridsgasser.
* Innenfor elektronikken brukes arsin som "kilde" til grunnstoffet arsen, som brukes til å dope halvledere med.

## Helse og sykdom
Arsin er særdeles giftig og kan drepe. Et tidlig symptom på at man er utsatt for stoffet, er hodepine. Kronisk forgiftning med stoffet kan være kreftfremkallende.

## Se også
* Arsenikk
* Kreftfremkallende stoffer
Andy Gray

**Andy Mullen Gray** (født 30. november 1955) er en tidligere skotsk fotballspiller og ekspertkommentator.       

Andy Gray startet sin fotballkarrière i Dundee United FC, hvor han ble oppdaget av Aston Villa, som han signerte for senere.

I 1977 ble han kåret til «PFA Young Player of the Year» og «PFA Player’s Player of the Year».

I 1979 signerte han for Wolverhampton Wanderers, for £1,5 millioner, som da var overgangsrekord i England. Fire år senere i 1983, ble han solgt til Everton FC for £250&nbsp;000, noe som i ettertid blir regnet som et røverkjøp, men som den gang var ren gambling ettersom Gray var svært skadeplaget.

Andy Gray hadde sine beste to år i Everton FC, og han vant der FA-cupen i 1984, ble seriemester i 1985, og vant Cupvinnercupen i 1985.

Da Evertons manager Howard Kendall valgte å kjøpe Gary Lineker fra Leicester City bestemte Andy Gray seg for å bytte klubb av frykt for å bli sittende på benken resten av karrieren.
Han returnerte til Aston Villa, og siden hadde han et kort opphold i skotske Rangers FC, før han prøvde lykken som manager.

Andy Gray fikk 20 landskamper for  før han la opp i 1990.
En kort stund kombinerte han jobben som kommentator for BBC, og som assisterende manager i Aston Villa, men besluttet selv å bli kommentator på heltid.

Gray var en av *Sky Sports* mest profilerte fotballkommentatorer inntil han fikk sparken i januar 2011. 8. januar 2011 signerte han, samt hans tidligere Sky Sports kollega Richard Keys, en kontrakt med talkSPORT. Gray har også gjort seg bemerket som kommentator i EA Sports FIFA-serie av videospill. 

## Referanser

## Eksterne lenker
* 
* 
*
Amalfikysten

**Amalfikysten** (italiensk: *Costiera Amalfitana*) er en italiensk kyststrekning på nordkysten av Salernobukten i Tyrrenhavet, lokalisert i provinsen Salerno i sørlige Italia. Amalfikysten er et populært turistmål, som tiltrekker seg tusener av besøkende årlig. Det er strekningen fra Positano i vest til Vietri sul Mare i øst som regnes som Amalfikysten. Langs kyststrekningen ligger dessuten stedene Cetara, Maiori, Minori, Ravello, Atrani, Amalfi, Praiano og Scala.

I 1997 førte UNESCO kysten opp på listen over verdensarven. Begrunnelsen var at den «er et område av stor fysisk skjønnhet og naturlig mangfold. Den har vært omfattende bosatt av menneskelige samfunn siden tidlig middelalder. Det er et antall byer som Amalfi og Ravello med arkitektoniske og kunstneriske verker av stor betydning. De rurale områdene viser innbyggernes allsidighet i å tilpasse deres bruk av landet til terrengets mangfoldighet, som strekker seg fra vingårder i terrasselandskap og hager i nedre skråninger til brede beiteland i opplandet.»

## Historie
I løpet av 900- og 1000-tallet eksisterte hertugdømmet Amalfi i området til Amalfikysten, sentrert i byen Amalfi. Kystområdet ble senere kontrollert av fyrstedømmet Salerno inntil Amalfi ble plyndret av republikken Pisa i 1137.

## Referanser


## Eksterne lenker
* 
* 
* Amalfi Coast 
* Amalfikysten
San Gimignano

**San Gimignano** er en italiensk småby med ca. 7000 innbyggere i provinsen Siena i Toscana. Den er kjent for sin middelalderske bykjerne med en rekke tårn. Byen er ført opp på listen over verdensarven. 

## Historie
San Gimignano ble grunnlagt i det 3. århundre f.Kr. som en liten etruskisk landsby på toppen av en 334 m høy kolle over Val d'Elsa. 

Byens egentlige historie begynner i det 10. århundre. Byen tok da navn etter en helgen som hadde vært biskop i Modena. Legender tilsier at dette skal ha vært gjort som forsvar mot Attila.

Gjennom middelalderen nøt San Gimignano en sterk vekst takket være handel med de gode jordbruksproduktene fra de toskanske kollene. I 1199 fikk byen selvstendighet fra biskopen av Volterra som byen hadde vært underlagt. I sin selvstendige periode var også San Gimignano preget av striden mellom Guelfiene og Ghibelliniene. 8. mars&nbsp;1300 kom Dante Alighieri på besøk som ambassadør for den guelfiske liga i Toskana. Byen var på dette tidspunkt en rik by og var på Firenzes side i striden med bl.a. Pisa, Siena, Arezzo, Volterra og Postoia. 

I 1348 ble San Gimignano rammet av svartedøden som herjet hele Europa på denne tiden. Byen underordnet seg Firenze i 1353.

## San Gimignanos tårn
Tårnene som den dag i dag dominerer San Gimignano, stammer fra striden mellom Guelfiene og Ghibelliniene. Det var her som i en lang rekke italienske byer velstående familier som for forsvar og prestisje bygget tårn. I dag finnes det rester etter 15 av tårnene, men på det meste har det vært 72 tårn.

## Utsiktsbilder

Fil:San_Gimignano_view_from_torre_grossa_3.jpg|Utsikt over San Gimignano fra *[[Torre Grossa]]*
Fil:San_Gimignano_view_from_torre_grossa_4.jpg|Utsikt over San Gimignano fra *Torre Grossa*
Fil:San Gimignano.jpg|Utsikt fra et tårnr
Fil:SanGimignano BlickUeberStadt.jpg|Utsikt over byen


## Bybilder

Fil:San gimignano23.jpg|Tårn fra en gate
Fil:San_Gimignano_piazza_cisterna_1.jpg|Brønn på Piazza della Cisterna (Sisterneplassen)
Fil:San_Gimignano_street_1.jpg|Gatebilde
Fil:San_Gimignano_street_2.jpg|Gatebilde
Fil:San gimignano20.jpg|Gatebilde
Fil:San gimignano21.jpg|Gatebilde
Fil:San gimignano22.jpg|Gatebilde
Fil:San gimignano24.jpg|Gatebilde
Fil:Sangimignano20.jpg|Gatebilde

## Referanser


## Eksterne lenker
*
Glycin

**Glycin** (**Gly** eller **G**), HO2CCH2NH2, er en av de 20 aminosyrene som er byggesteiner i proteiner. Den tilhører gruppen nøytrale, hydrofobe, upolare aminosyrer og er den enkleste og letteste av alle aminosyrene. 

På grunn av sin lille sidekjede, kun et hydrogenatom, kan glycin få plass i proteiner på posisjoner der de fleste andre aminosyrene er for store. Av samme grunn er glycin evolusjonært stabilt og byttes ikke lett ut mot andre aminosyrer. De fleste proteiner inneholder kun små mengder glycin. Unntak er f.eks. gelatin og kollagen der glycininnholdet er 25–30 % av det totale proteininnholdet.

Menneskekroppen trenger store mengder glycin for at leveren skal kunne utføre en effektiv avgiftning etter eksponering av f.eks. kjemikalier. 
Glycin er en ikke-essensiell aminosyre, fordi den kan dannes i kroppen. Det finnes mange tilfeller man antar kroppen har behov for å reparere seg selv, men hvor ikke tilstrekkelige mengder glycin kan skaffes til veie.     

Glycin-molekyler har blitt påvist i verdensrommet.
Bay of Skaill

**Bay of Skaill** (norrønt: *Bugr Skála*) er en liten bukt på vestkysten av øya Mainland i den skotske øygruppen Orknøyene. Navnet Skaill stammer fra det norrøne ordet *Skála* i betydningen for «hall». Navnene på alle gårdene rundt er også avledet fra norrønt, og det antas at jordene har vært permanent bosatt i over tusen år

## Skaill House

I denne bukten ligger Skaill House. I 1620 konstruerte biskop George Graham en enkel herregård, den første delen av det som nå er Skaill House. Sønnen hans ble laird av godset, og eiendommen ble fra den tiden overført til etterfølgende jordeiere.

I årenes løp ble godshuset utvidet. I 1997, etter seks år med restaureringsarbeid, ble Skaill House åpnet for publikum. Den kan leies som fritidsbolig eller til mottakelser og arrangementer.

## Skara Brae
Skara Brae er en steinbygd bosetning fra neolittisk tid (bondesteinalderen). Den består av ti hus i klynger, gjort av steinheller, og med jordvolder som ga støtte for veggene. I husene var ildsteder, senger og skap gjort med stein. Et primitiv kloakksystem, med «toaletter» og avløp i hvert hus, ble sluset ut til havet.

## Skaill’ vikingforråd
I mars 1858 gravde en gutt ved navn David Linklater ved Muckle Brae, nær Sandwicks sognekirke, da han kom over noen sølvbiter som lå i jorden. Forbløffet over funnet fikk Linklater snart selskap av en rekke folk. Sammen avdekket de over hundre gjenstander. Denne skatten er den største vikingskatten som er funnet så langt i Skottland.

## Referanser
Indiana Jones og de fordømtes tempel

***Indiana Jones og de fordømtes tempel*** er den andre filmen om den fryktløse arkeologen Indiana Jones, spilt av Harrison Ford. Til tross for at den er laget etter *[[Jakten på den forsvunne skatten]]*, foregår den før forløperen. Den berømte arkeologen og ekspert på det okkulte, Dr. Indiana Jones, allierer seg med en nattklubbsangerinne og en rastløs 12-åring med navnet Short Round i denne andre av Indiana Jones-filmene

## Handling

Filmen begynner med at Indiana Jones forsøker å gjennomføre en byttehandel mellom seg og den kinesiske mafiaen på en bar i Shanghai. Indy blir forgiftet, men han klarer å få tak i motgiften og flykter fra baren sammen med en amerikansk sangerinne Willie Scott (spilt av Kate Capshaw) ved hjelp av en kinesisk gategutt kalt Short Round (spilt av Ke Huy Quan). 

Trioen forsøker deretter å komme seg unna med et fly, men flyet styrter over Himalaya, og de havner snart i indisk landsby som har fått frastjålet deres hellig stein. I tillegg er alle barna i landsbyen blitt kidnappet på mystisk vis, og de andre innbyggerne ber derfor Indiana Jones om hjelp til å finne ut hva som egentlig kan ha skjedd, og få alle barna deres hjem.

## Skuespillere

* Harrison Ford som Indiana Jones: En arkeolog og eventyrer som blir bedt av en desperat indisk landsby om å få tak i en mystisk stein, og redde alle de savnede barna fra landsbyen deres.
* Kate Capshaw som Willie Scott: En amerikansk nattklubb-sangerinne som arbeider i Shanghai.
* Amrish Puri som Mola Ram: En Thuggee og prest som gjennomfører religiøse seremonier og menneskelige ofringer.
* Roshan Seth som Chattar Lal.
* Philip Stone som kaptein Philip Blumburtt: Tilhørende British Indian Army
* Jonathan Ke Quan som Short Round: Indiana Jones sin 11 år gamle kinesiske sidekick og medhjelper.

## Eksterne lenker
* 
*
Skara Brae

**Skara Brae** er en forhistorisk bosetning i Bay of Skaill på vestkysten av øya Mainland på Orknøyene, Skottland. Bosetningen består av åtte steinhus, og det er antatt at bosetningen var i bruk mellom 3180 og 2500 f.Kr. Husene er bygget i en klynge, og arkeologer beregner at bosetningen på det meste huset 50 til 100 personer.

Skara Brae har, på grunn av bosetningens godt bevarte tilstand, blitt omtalt som «Skottlands Pompeii». På grunn av den omsluttende sanden, samt bygningenes kuldeisolering, er bygningene gjennom årtusener bevart i en bemerkelsesverdig god stand.

Bosetningen ble oppdaget ved at de voldsomme stormene som tidvis herjer Orknøyene, har avdekket bygningene. Dette skjedde i 1850, og igjen i 1924. Bosetningen ble objekt for utgravninger på slutten av 1850-tallet, samt fra 1928 til 1930. En forsiktig arkeologisk utforskning ble foretatt først på 1970-tallet.

Skara Brae ble tatt opp på UNESCOs verdensarvliste i 1999 sammen med Maeshowe, De stående steiner ved Stenness og Ring of Brodgar under fellesnavnet Heart of Neolithic (Hjertet av de neolittiske Orknøyene), og er i dag en av fem skotske verdensarvsteder.
## Historie
Frem til 1850 lå Skara Brae under sanddynene. Kraftige bølger og vind fjernet gresset og flere rester av steinhus kom til syne. I 1924 kom flere rester av steinhus frem i dagslyset etter tilsvarende uvær. Arkeologiske utgravninger ble foretatt mellom 1928 og 1930 av Vere Gordon Childe.

Man antar at Skara Brae ble bygd omkring år 3100 f.kr. og var bebodd i omkring 600 år. Det antas at bosetningen var befolket av mellom 50 til 100 personer. Omkring 2500 f.kr. skjedde det klimaforandringer som gjorde at været ble kjøligere og at det ble mer nedbør. Bosetningen ble da forlatt.

## Referanser



## Litteratur
* Hawkes, Jacquetta: *The Shell Guide to British Archaeology*, London (1986): Michel Joseph. ISBN 0-7181-2448-0 

## Eksterne lenker
*
Pylon

**Pylon** er betegnelsen på et monumentalt inngangsparti til et gammelegyptisk tempel. På hver side av porten har bygningen  en bred tårnliknende konstruksjon som er omtrent dobbelt så høy som sjølve inngangen og har flat topp. På bilder fra Det gamle Egypt flagges det med bannere fra tårnene.

Enkelte templer kunne i tillegg ha en indre pylon mellom en forgård og den sentrale delen av templet. Det er vanlig at tårnene smalner av mot toppen, ved at to eller flere vegger er skrådd. Foran pylonene kunne det være stilt opp obelisker. Noen pyloner er dekorert med relieffer på fasaden; på Isis-templet fra Filae ses farao mens han dreper en motstander, mens Isis, Horus og Hathor ser på.

I moderne arkitektur betegner en pylon et avsmalnende tårn.

## Kjente pyloner
*Templet i Luxor
*Templet i Idfu (Edfu)
*Isis-templet fra File (Filae)
*Templet i Karnak


Fil:Philae, First Pylon and Columnade, Aswan, Egypt, Oct 2004.jpg|Søylerekka og første pylon i Isis-templet i File
Fil:Edfu pylon.jpg|Pylonen i tempelanlegget i Edfu ved Nilen vestbredd, cirka 650 kilometer sør for hovedstaden Kairo.
Fil:Edfu pylon from courtyard.jpg|Pylonen i Edfu sett fra forgården


## Referanser


## Eksterne lenker
* Templet i Karnak 
* Pylonen i Luxor
Tønsberg len

**Tønsberg** eller **Tunsberg (hoved)len** var et norsk len som eksisterte fra senmiddelalderen til lensvesenet ble avsluttet og Norge ble delt inn i amt på midten av 1600-tallet. Lenet utgjorde i 1560 Vestfold fylke nord for Nøtterøy og inkluderte også Kongsberg-området i Buskerud. Lensete var Tønsberg by. 
Den første tiden var Tønsberg len underlagt Akershus hovedlen, men på begynnelsen av 1600-tallet ble det omgjort til et selvstendig hovedlen. Ved amtsinndelingen i 1661 ble Tønsberg len slått sammen med Brunla len til Brunla amt, underlagt Akershus stiftamt.

I 1673 ble rikskansleren i Danmark-Norge, Peder Schumacher, tildelt det tidligere Tønsberg len, som Griffenfeld grevskap. 1676 falt greven i unåde og grevskapet tilfalt kronen og fikk navnet **Tønsberg grevskap**. 1683 ble det solgt videre til Gustav Wilhelm von Wedel i, som 1684 tok navnet **Jarlsberg grevskap**. Kjøpstaden Tønsberg ble skilt ut fra lenet samme år.

## [[Skipreide]]r
Lenet var inndelt i 5 skipreider:
* Slaugen schibrede: Slagen sogn, mesteparten av Sem sogn (gårdene øst for Aulielva), Borre sogn, litt av Nykirke og hele Undrumsdal.
* Arndals schibrede: Stokke prestegjeld, de gårder i Sem sogn som ligger vestenfor Aulielva, Andebu sogn, litt av Høyjord og litt av Kodal, samt tidvis Nøtterøen.
* Raabøigde schibrede: Hof og Vassås, Ramnes, Fon og Vivestad, en del av Hillestad og det meste av Høyjord.
* Waale schibrede: Våle sogn, Botne sogn, mesteparten av Nykirke og Hillestad.
* Sanden schibrede: Sande, Skoger og Strømm.
Områdene sammenfaller ikke med områdene med samme navn i dag. Det er ukjent eksakt når Laugerdallen ble lagt til lenet, men innen 1647.

## [[Prestegjeld (Norge)|Prestegjeld]]
Tønsberg len omfattet følgende prestegjeld:
* Sande
** Sande hovedsogn
** Skoger anneks
** Strøm anneks til Hurum
* Hof
** Hof hovedsogn
** Vassås anneks
* Botne
** Botne hovedsogn
** Holmestrand anneks
** Hillestad anneks
* Våle
** Våle hovedsogn
** Undrumsdal anneks
* Borre
** Borre hovedsogn
** Nykirke anneks
* Sem
** Sem hovedsogn
** Slagen anneks
* Ramnes
** Ramnes hovedsogn
** Fon anneks
** Vivestad anneks
* Andebu
** Andebu hovedsogn
** Høyjord anneks
** Kodal anneks
* Stokke
** Stokke hovedsogn
** Skjee anneks
** Arnadal kirke
* Nøtterøy
** Nøtterøy hovedsogn
** Tjøme anneks i Brunla len
* Lardal
** Svarstad hovedsogn
** Styrvoll anneks
** Hem anneks

## Lensherrer

*Erik Ugerup, 1524-47.  
*Bent Bille, 1547-56. 
*Kristiern Munk, 1556-65.  
*Axel Urne, 1565-70.  
*Frederik Lange, 1572-1612.
*Gunde Lange, 1612-33. 
*Pros Knudsen Hørby, 1633-36. 
*Ove Gjedde, 1/5 1637- 1/5 1640. 
*Knud Ulfeldt, 1640-46. 
*Vincents Bildt, 1647-58. 
*Johan Brockenhuus, 1658-61.

## Referanser


## Kilder

Oscar A. Johnsen: ''Sem og Slagen – en bygdebok'', 1963